U-I-39/07
Natisni
Opravilna št.:
U-I-39/07
Datum odločitve:
11. 12. 2008
ECLI:
ECLI:SI:USRS:2008:U.I.39.07
Akt:
Zakon o varnosti cestnega prometa (Uradni list RS, 56/08 – ur. p. b.) (ZVCP), 2. odst. 132. čl.
Izrek:
Pobuda za začetek postopka za oceno ustavnosti drugega odstavka 132. člena Zakona o varnosti cestnega prometa (Uradni list RS, 56/08 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Gačnik, Novo mesto
Datum vloge:
8. 1. 2007
Vrsta odločitve:
sklep
Vrsta rešitve:
zavrženje
Dokument:
US28450
Dokument v PDF obliki:
U-I-39-07.pdf
74 KB
Prenesite datoteko
U-I-39/07-6
11. 12. 2008
SKLEP
Ustavno sodišče je v postopku za preizkus pobude Janeza Gačnika, Novo mesto, na seji 11. decembra 2008
sklenilo:
Pobuda za začetek postopka za oceno ustavnosti drugega odstavka 132. člena Zakona o varnosti cestnega prometa (Uradni list RS, 56/08 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeno določbo Zakona o varnosti cestnega prometa (v nadaljevanju ZVCP-1). Navaja, da sta sodišči v postopku o prekršku zavrnili izvedbo razbremenilnega dokaza in pri tem upoštevali izpodbijano določbo. Izpodbijana določba naj bi bila v neskladju z Ustavo, ker naj bi pobudniku onemogočala, da v postopku o prekršku izvaja dokaze v svojo korist.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pravni interes pobudnika za začetek postopka za oceno ustavnosti izpodbijane določbe ZVCP-1 je temeljil na hkrati vloženi ustavni pritožbi, ki jo je senat Ustavnega sodišča s sklepom št. Up-46/07 z dne 19. 12. 2007 zavrgel kot nedovoljeno. Glede na to morebitna razveljavitev izpodbijane določbe v zadevi pobudnika v nobenem primeru ne bi mogla več učinkovati. To pomeni, da pobudnik ne izkazuje pravnega interesa za presojo ustavnosti izpodbijanega predpisa. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik